እንታይ'ዩ ትሕዝትኡ፡ ናበይ ገጹ'ዩ ዘምርሕ እንድሕር ኢልና ብዙሕ ነገር ተማሂርና ኢና። ሽዕኡ ዝነበረና ንቕሓትን ሕጂ ዘለና ንቕሓትን እንተተራእዩ ሕጂ ዝያዳ በሲልና ኢና። ንዝኾነ ዓይነት ጋግ ዘጽብብ ጥራይ ዘይኮነ፡ ዝኾነ ጋግ'ውን ከይፍጠር ምእንቲ ዘረጋግጽ ስርዓተ መንግስቲ ክህሉ ክኽእል ኣለዎ፡ ንዕኡ ዝቖመ ሓደ ኣካል ኣሎ፡ ዓው ዓው ከይበልና ኢና ንሰርሕ" ብምባል፡ ቁርጺ መልእኽቱ ሓቢሩ። "እቲ ናይ ሰላም ተበግሶ ብናይ ሓደ ሰብ ጻዕሪ ጥራይ ኣይኰነን ተኸሲቱ" ጉዳይ ኢትዮ ኤርትራ፡ "ተሃዊኽካ ትደፍኦ ተደቢርካ ትሓፍሶ ከይኾነና" 'ልምዓት ብጽንዓት' ብዝብል ቴማ ኣብ ዝተባዕለ ጽምብል ናጽነት ከኣ ፕረዚደንት ኢሳይያስ ኣፈወርቂ፡ "ናጽነት ትርጉሙን ክብሩን፡ በቲ ዝተኻየደ ሓርነታዊ ቃልሲን ዝተኸፈሎ ክቡር መስዋእትን ጥራይ ዘይኮነ፡ በቲ ንምሕላውን ንምህናጹን ዝካየድ ቃልስን መስዋእትን'ዩ ዝትመን። ናጻ ሃገር ምህናጽን ናጻ ሃገር ምምጻእን ተማላላእቲ ስለ ዝኾኑ፡ ሓቐኛ ሃገር ተዘይተሃኒጹ ቃልስናን መስዋእቲ ጀጋኑን ዛንታ ኮይኑ ክተርፍ እዩ። "ብጉልባብን ጊላነትን ወያነ ትርጉም ዘይብሉ ጉዳይ ዶብን ባድመን ኣሳዊርካ፡ እቲ ጉዳይ መዕለቢ ረኺቡ ከይዕጾ፡ ንናይ መወዳእታን ቀያድን ብይን ከይትግበር ከቲርካ፡ ብቅሉዕ ርግጸት ሕግን ወራር ምንህሃርን፡… ናይ ጠቀነ እገዳ ከም ዝብየን ምስግዳድ፡ ኣብ ደቡባዊ ቀይሕ ባሕርን ባብ-ኤል መንደብን መሰረት ዘይብሉ ናይ ፈጠራ ግጭት ኣሳዊርካ ጅሆ ንምሓዝና ዝተኻየደን ዝካየድ ዘሎን ናይ ከንቱ ሽርሕታት ሕላገታት ንናጽነትናን ልዑላውነትናን ዝመከትናሎም ተጻብኦታት እዮም" ብምባል ሓይልታት ምዕራብን ኣመሪካን ንኤርትራ ብቐጻሊ ከምዝጻብኣኣ ሓቢሩ። ኣብ 2016 መበል 25 ጽንብል መዓልቲ ናጽነት 'ኤርትራ ኣብ ትሕቲ ርብዒ ዘመን ኣብ መኸተን ልምዓትን' ዝብል ቴማ እዩ ተባዒሉ፡ ፕረዚደንት ኢሳይያስ "ቅሉዕ ወራር ዓባቢጥካ ንምህሳስ ንኤርትራ ከኣ ካልእ ወጣጢ ግንባር ከፊትካ ኣብ ቀጻሊ ቅልውላው ንምቕርቓር ምእንቲ ክጥዕም፡ ንዕብየት ወተሃደራዊ ናይ ርእሰ ምክልኻል ዓቕሚ ኤርትራ ቀይድካ ምስናፍ እካ እንተኾነ፡ ንዝያዳ ፖሎቲካውን ዲፕሎማስያውን ምንጻል ባይታ ከስፍሕ እነተሓገዘ'ውን ተባሂሉ እዩ" ድሕሪ ምባል "ኣብ ወርቃዊ እዮበልዩ የራኽበና" ብምባል እዩ መደረኡ ዛዚሙ። "ብርሃን ንደርማስ ምዕባለ" ብዝብል ቴማ ኣብ 2017 ዝተባዕለ ጽምብል ናጽነት ፕረዚደንት ኢሳይያስ፡ "ናይ ሓርነትን ልኡላውነትን ፍሉይ ቅያ ኣብ 1991 ኣይተዛዘመን፡ ናይ ዕብለላን ግዝኣተ ጫካን ሓይልታት ዓለማውን ዞባውን ምልከቶም ንምንጋስ ህዝቢ ኤርትራ ሩፉታ ረኺቡ ንሳቶም ንዘዕነውዎ መሬቱ ምእንቲ ከይሃንጽ ኣብ ዕንክሊል የእቲኻ ጅሆ ንምሓዙ ካብ ሓንሽ ናብ ባድመ፡ ናብ ዱሜራ ዘካየድዎ ሽርሕታት ብሓይልን ብሕግን መኪቱ ስዒርዎ እዩ" ብምባል ሓይልታት ምዕራብ ድሕሪ ናጽነት ጥራሕ ን27 ዓመታት ከምዝተጻብእዎ ሓቢሩ። ይኹን እምበር ብዙሓት ናይ ቀረባ መሳርሕቲ ፕረዚደንት፡ ገዳይም ተጋደልቲ ሰበስልጣን እታ ሃገር ነበር፡ እቲ ፕረዚደንት ብዛዕባ ምዕራብን ኣመሪካን ዝብሎ፡ ካብ ግጉይ ዲፕሎማሲያዊ ፖሊሲኡ ዝምንጩ፡ ብድኽመታቱ ንከይእመን ዝገብሮ ጉልባብ ምዃኑ እዮም ዝገልጹ። ፕረዚደንት ኢሳየያስ ኣፈወርቂ ኣብቲ "ራኢ ብዕዮ!" ብዝብል ቴማ፡ ዓሚ ግንቦት ዝተባዕለ መበል 27 ዓመተ ናጽነት፡ " ዓለማውን ዞባውን ኣጀንዳታት ኣብ ኩሉ ሃገራዊ ጉዕዞና መጠናዊ ጽልዋ ዘለዎም ሮቛሒታት እዮም። ልምዓታዊ መኸተና ብዝዓበየ ጉልበትን ዝያዳ ናህርን ደርማስ ፕሮግራማት ከነተግበር ኢና" ብምባል፡ መንግስቲ፡ ኩሉ መዳያት ትሕተ ቕርጺ ብኣድማዕነት ንምህናጽ ከምዝሰርሕ ሓቢሩ። ድሕሪ ክልተ ኣዋርሕ መበል 27 ዓመት ናጽነት ኤርትራ እቲ ን20 ዓመታት ዝጸንዐ ወጥሪ ብዕርቀ ሰላም ምስተፈትሐ፡ ህዝቢ ኤርትራ ነቲ ቆጽሊ ሰላም ሒዙ ዝተቐልቀለ ቀዳማይ ምኒስተር ኣቢይ ኣሕመድ ክቕበል ግልብጥ ኢሉ ወጺኡ። እቲ ኤርትራ ንኣልሸባብ ትድግፍ ኣላ ተባሂሉ ብጸለመ ዝተስገደደ እገዳ ከኣ፡ ዳሕራይ ተቖጻጻሪ ጉጀለ ኤርትራ ምስ ኣልሸባብ ምትሕብባራ ዘረጋግጽ ዝኾነ ይኹን መርትዖ ኣይተረኽቦን ብምባል፡ ነቲ ብዙሕ ዝተዘርበሉ ክሲ ኣፍሺሉዎ። ድሕሪ ዕርቀ ሰላም ኢትዮ-ኤርትራ ከኣ እቲ ካብ 2009 ኣትሒዙ ዝጸንዐ እገዳ ተላዒሉ። ዶባት ተኸፊቱ ተነፋፊቑ ዝነበረ ህዝቢ ተሓቛቒፉ ዕዳጋታት ኤርትራ ተረጋጊኡ፡ ምስ ቀረባና ጎረቤት ትግራይ ዘተስፉ ናይ ንግድ ልውውጥ ተጀሚሩ። እንተኾነ፡ እቲ ዕርቀ ሰላም ንምትርናዕ፡ ኣባል ኣመራርሓ ህወሓትን ኢሂወደግን ነበር ገዲም በዓል ስልጣን፡ "ፕረዚደንት ኢሳይያስ ነቲ ዝሓለፈ ቂም ይረስዕዎ እንዶ - ንተዓረቕ!" እውን እንተበለ፡ ሰበስልጣን ኤርትራ ግን፡ "ወያነ-ገይም ኦቨር" ካብ ምባል ሓሊፎም ምእንቲ ምሉእ ዕርቂ ሰኸኽ ኣይበሉን። ድሕሪ ኣርባዕተ ኣዋርሕ ከኣ ምስ ኢትዮጵያ ዘራኽብ ኣርባዕቲኡ መስመራት ተዓጽዩ ኣስመራ ካብ ዝሓለፈ እዋን ኣብ ዝጸንከረን ዝተረረን ሓለዋ መበል 28 ዓመት ጽንብል ናጽነታ ተብዕል ኣላ። ኣብዚ፡ ድሕሪ ዕርቀ ሰላም ኢትዮ-ኤርትራን ድሕሪ ምልዓል እገዳ ባይቶ ጸጥታን "ጽንዓት ብጽንዓት ንልምዓት" ብዝብል ቴማ፡ ንመበል 28 ዓመት ዝኽበር ዘሎ መዓልቲ ናጽነት ኤርትራ፡ ፕረዚደንት ኢሳይያስ እንታይ ዓይነት ብስራት የስምዕ ይኸውን" ዓርቢ ምሸት ዝምልሶ ሕቶ ክኸውን እዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
